CELEX: 32008D0676
Language: lt
Date: 1216857600000
Title: 2008/676/EB: 2008 m. liepos 24 d. Komisijos sprendimas, kuriuo leidžiama taikyti kiaulių skerdenų klasifikavimo būdą Bulgarijoje (pranešta dokumentu Nr. C(2008) 3740)

19.8.2008   
            
            
               LT
            
            
               Europos Sąjungos oficialusis leidinys
            
            
               L 221/28
            
         
      KOMISIJOS SPRENDIMAS
   
   2008 m. liepos 24 d.
   kuriuo leidžiama taikyti kiaulių skerdenų klasifikavimo būdą Bulgarijoje
   (pranešta dokumentu Nr. C(2008) 3740)
   (Tekstas autentiškas tik bulgarų kalba)
   (2008/676/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Pagal Reglamento (EEB) Nr. 3220/84 2 straipsnio 3 dalį kiaulių skerdenos turi būti klasifikuojamos raumeningumą apskaičiuojant pagal statistiškai pagrįstus vertinimo metodus, grindžiamus fiziniu vienos ar kelių kiaulių skerdenos anatominių dalių išmatavimu. Klasifikavimo būdus leidžiama taikyti atsižvelgiant į didžiausią leistiną statistinės paklaidos nuokrypį. Šis nuokrypis apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnio 2 dalyje.
            
         
               (2)
            
            
               Bulgarija paprašė Komisijos leisti taikyti naują kiaulių skerdenų klasifikavimo metodą ir Komisijos reglamento (EEB) Nr. 2967/85 3 straipsnio 3 dalyje numatyto protokolo antroje dalyje pateikė bandomųjų išpjaustymų rezultatus.
            
         
               (3)
            
            
               Išnagrinėjus šį prašymą paaiškėjo, kad šio klasifikavimo metodo taikymo sąlygos yra įvykdytos.
            
         
               (4)
            
            
               Prietaisus ar klasifikavimo metodą galima leisti keisti tik nauju Komisijos sprendimu, priimtu atsižvelgiant į įgytą patirtį. Todėl dabartinis leidimas gali būti panaikintas.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulių skerdenoms klasifikuoti Bulgarijoje leidžiama naudoti šį metodą:
   
               —
            
            
               Ultra FOM 200 prietaisą ir su juo susijusius vertinimo metodus, kurių aprašymas pateikiamas priede.
            
         2 straipsnis
   Prietaisų ar vertinimo metodų keisti neleidžiama.
   3 straipsnis
   Šis sprendimas skirtas Bulgarijos Respublikai.
   
      Priimta Briuselyje, 2008 m. liepos 24 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      Kiaulių skerdenų klasifikavimo metodai Bulgarijoje
      ULTRA FOM 200
      
                  1.
               
               
                  Kiaulių skerdenų klasifikavimas atliekamas Ultra FOM 200 prietaisu.
               
            
                  2.
               
               
                  Prietaise yra įmontuotas ultragarsinis 4 MHz zondas (Krautkrämer MB 4 SE). Ultragarsinis signalas į skaitmeninį darbo režimą pervedamas, saugomas ir apdorojamas pasitelkiant mikroprocesorių (Intel 80 C 32 tipo). Matavimo duomenis į apskaičiuotą liesos mėsos kiekį konvertuoja pats Ultra-FOM aparatas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 67,130 – 0,3284 × X1 – 0,3725 × X2 + 0,01515 × X3
                  čia:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                           
                           
                              =
                           
                           
                              nugaros lašinių (su oda) storis milimetrais, išmatuotas 7 cm atstumu nuo nugaros vidurinės linijos tarp trečio ir ketvirto paskutinių juosmens slankstelių,
                           
                        
                              X2
                           
                           
                              =
                           
                           
                              nugaros lašinių (su oda) storis milimetrais, išmatuotas 7 cm atstumu nuo nugaros vidurinės linijos tarp trečio ir ketvirto paskutinių šonkaulių,
                           
                        
                              X3
                           
                           
                              =
                           
                           
                              raumens storis milimetrais, išmatuotas toje pačioje vietoje ir tuo pačiu laiku kaip nugaros lašinių.
                           
                        Ši formulė taikoma klasifikuojant nuo 60 iki 120 kilogramų sveriančias skerdenas.